Nyeste Skilderie af Kiøbenhavn, 1822-09-14
Saalænge der til dette private Korn ikke findes Kjøbmænd, der kunne og ville kjøbe og betale det efter sit Værd, kan Forbedringen ikke blive almindelig og varig. At ingen Kjøbmand i Danmark kan holde ordentlige Kornlagere ved Siden af Committeen, smigrer man sig med i No. 57 at have godtgjort. - Dette findes ei beller i bemeldte No. 66 modsagt. Hvad Skade, Mangelen paa slige private Kornlagere vil foraarsage Agerdyrkningen, er let at indsee. Naar Landmanden bringer sin bedste Sæd til Marked, og der just ikke for Øieblikket paa Stedet er en Jndkjøbsordre til Forsendelse af netop samme Sort Sæd, ja endog omtrent af samme Qvantum, saa risquerer han virkelig, at maatte sælge sine udmærkede gode Varer til samme ringe Priis, som for et Par Dage siden er givet for slette Vare, og det uden at nogen Conjunctur virker paa Priserne. Paa slige Exempler haves desværre her i Havnen jævnligen Beviser. Selv en enkelt Ordre til Jndkjøb giver Besidderen, saa at sige, Hals og Haand over Sælgeren, sligt kan kun forebygges ved en Concurrence af kornhandlende Kjøbmænd. Resultatet synes at maatte blive dette, at Landmanden bliver kjed af at forskaffe sig god Sæd, undtagen for den Deel, han har at levere Committeen. Der vil sikkert ei heller af samme Grund blive tørret mere Rug, end der er udskrevet. - Hvad Ovntørringen angaaer, da veed man, at denne ikke ret vel kan anvendes uden paa Rugen. Unægteligen vilde det være til meget Gavn, om Landet stedse havde Lagere, saavel af tørret, som utørret Rug, men Jndsenderen vover at mene, at man sætter lidt for megen Priis paa denne Opntørring, som nødvendig for Danmark. Enhver, som kjender til Kornhandelen, vil sande, at opntørret Sæd ikke er anbringelig overalt. Det Meste af Østersøens Rug, og fornemmeligen dens bedste Sorter, ildtørres ei. Ved nøie Rensning og omhyggelig Behandling paa luftige Kornlofter bliver den, naar den er Aar gammel, vel skikket til temmelig lange Forsendelser, og er saaledes alsteds afsættelig, hvor Rug bruges Alt førend Kornudskrivningen for 1821 havde flere Bagere her i Staden gjort gode Jndretninger til Korntørring, hvorved og flere Tusinde Tønder ere blevne tørrede, især til Brug for Jsland. Denne saaledes tørrede Rug overgaaer, hvad Tørringen anbelanger, i Godhed langt Committeens, hvilket og er let begribeligt, da der tørres større Qvantiteter paa eengang, efter bestemt Varmegrad i bestemt Tid. Paa Landet hos Bønderne kunde dette rimeligen ogsaa med Tiden bringes i Orden, især naar der, ligesom i Rusland, kunde indføres hensigtsvarende Tørringsindretninger; men saaledes som den tør rede Rug, som Comitteen erholder af Landmanden, nu er, kan samme ikke taale nogen lave Forsendelse. Det er og indlysende, at Tørringen maae være meget forskjellig fra saa mange Ydere, ja stundom er den blandet med frisk Korn. Committeens Magaziner afgive de bedste Beviser derpaa, og skjøndt den der virkelig med Flid og Sagkundskab bliver behandlet, har man sin store Nød med, ved idelig Kastning og Harpning, at holde den fri for Bedærv. Det er stedse til stor Skade for ethvert nyt Handelsproduct, naar dens første Frembringelser falde slet ud, det tilveiebringer strax en Fordom, som, for igjen at udryddes, ofte kræver lang Tid og betydelige Opoffrelser.